Vermikulit

Vermikulit — mineral.

Tərkibi dəyişkəndir. Quruluşu montmorillonitin quruluşuna yaxındır. Monoklinik. Habitus: pulcuqvari, lövhəvari. Ayrılma {010} üzrə mükəmməl. Tuncu-sarı, qonur, yaşımtıl. Parıltı — tutqun. Lövhələri yumşaq və əyilən. Sərtliyi 1–1,5. Xüsusi çəki~2,3. Kəskin qızdırıldıqda (300° və 800–1000° C-də) əmələ gələn buxarın təsiri nəticəsində vermikulit quruluş təbəqəcikləri dağılır və köpür. Həmişə törəmədir, maqnezium-dəmirli mikaların hipergen və bəzən hidrotermal hidratlaşma prosesində əmələ gəlir. Yüksək odadavamlılıq, səsudma və aşağı istilikkeçirmə qabiliyyəti, yüksək məsaməlik xassələri ilə səciyyələnir. Texnoloji avadanlığın izolə edilməsində; tikintidə (beton, mala və b. doldurucu kimi); kənd təsərrüfatında (rütubət saxlayıcı, mineral gübrələrin qatışığı kimi, substrat kimi hidroponikada və b. sahələrdə istifadə edilir.

 Mənbə 
 Geologiya terminlərinin izahlı lüğəti. Bakı: Nafta-Press, 2006.

Kateqoriya:Mikalar
Kateqoriya:Alüminiumun mineralları
Kateqoriya:Dəmirin (II, III) mineralları
Kateqoriya:Maqneziumun mineralları
Kateqoriya:Asbest
Kateqoriya:Sənaye mineralları
Kateqoriya:Monoklinik sinqoniya mineralları